title: Εκτελεστικός κανονισμός (ΕΕ) 2016/7 της Επιτροπής, της 5ης Ιανουαρίου 2016, για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας (Κείμενο που παρουσιάζει ενδιαφέρον για τον ΕΟΧ)

text:
               6.1.2016

               EL

               Επίσημη Εφημερίδα της Ευρωπαϊκής Ένωσης

               L 3/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/7 ΤΗΣ ΕΠΙΤΡΟΠΉΣ
   της 5ης Ιανουαρίου 2016
   για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (1), και ιδίως το άρθρο 59 παράγραφος 2, και την οδηγία 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (2), και ιδίως το άρθρο 80 παράγραφος 3,
   Εκτιμώντας τα ακόλουθα:

               (1)

               Ένας από τους κύριους στόχους των οδηγιών 2014/24/ΕΕ και 2014/25/ΕΕ είναι η μείωση του διοικητικού φόρτου για τις αναθέτουσες αρχές, τους αναθέτοντες φορείς και τους οικονομικούς φορείς, ιδίως τις μικρές και μεσαίες επιχειρήσεις. Βασικό στοιχείο της προσπάθειας αυτής είναι το Ευρωπαϊκό Ενιαίο Έγγραφο Προμήθειας (ΕΕΕΠ). Κατά συνέπεια, το τυποποιημένο έντυπο για το ΕΕΕΠ θα πρέπει να καταρτιστεί κατά τρόπο ώστε να παρακαμφθεί η ανάγκη προσκόμισης σημαντικού αριθμού πιστοποιητικών ή άλλων εγγράφων που σχετίζονται με τα κριτήρια αποκλεισμού και τα κριτήρια επιλογής. Με τον ίδιο πάντα στόχο κατά νουν, το τυποποιημένο έντυπο θα πρέπει επίσης να παρέχει τις ενδεδειγμένες πληροφορίες όσον αφορά τις οντότητες στων οποίων τις ικανότητες βασίζεται ο οικονομικός φορέας, ούτως ώστε η επαλήθευση των πληροφοριών αυτών να διενεργείται μαζί με την επαλήθευση που αφορά τον κύριο οικονομικό φορέα, και με τους ιδίους όρους.

               (2)

               Το ΕΕΕΠ θα πρέπει επίσης να είναι διαθέσιμο για χρήση από τους αναθέτοντες φορείς που υπόκεινται στην οδηγία 2014/25/ΕΕ και οι οποίοι, όταν θα εφαρμοστούν τα κριτήρια αποκλεισμού και επιλογής που προβλέπονται από την οδηγία 2014/24/ΕΕ, πρέπει να το πράξουν κατά τον ίδιο τρόπο και υπό τις ίδιες συνθήκες με τις αναθέτουσες αρχές.

               (3)

               Για την αποφυγή του διοικητικού φόρτου για τις αναθέτουσες αρχές και τους αναθέτοντες φορείς και τις πιθανές αντιφατικές ενδείξεις στα διάφορα έγγραφα της προμήθειας, οι πληροφορίες τις οποίες οι οικονομικοί φορείς πρέπει να παρέχουν στο ΕΕΕΠ θα πρέπει να αναφέρονται σαφώς από τις αναθέτουσες αρχές και τους αναθέτοντες φορείς εκ των προτέρων στην προκήρυξη διαγωνισμού ή με αναφορές σε άλλα μέρη των εγγράφων της προμήθειας, τις οποίες οι οικονομικοί φορείς θα πρέπει, σε κάθε περίπτωση, να εξετάζουν προσεκτικά, ενόψει της συμμετοχής τους και ενδεχομένης υποβολής προσφορών.

               (4)

               Το ΕΕΕΠ αναμένεται επίσης να συμβάλει σε περαιτέρω απλοποίηση, τόσο για τους οικονομικούς φορείς όσο και για τις αναθέτουσες αρχές και τους αναθέτοντες φορείς, με την αντικατάσταση των πολλών και διαφόρων εθνικών υπεύθυνων δηλώσεων από ένα τυποποιημένο έντυπο, που θα καθιερωθεί σε ευρωπαϊκό επίπεδο. Αναμένεται επίσης να συντελέσει ώστε να μειωθούν τα προβλήματα που αφορούν την ακριβή σύνταξη των επίσημων δηλώσεων και των δηλώσεων συναίνεσης και να αντιμετωπιστούν τα ζητήματα γλώσσας, δεδομένου ότι το τυποποιημένο έντυπο θα είναι διαθέσιμο στις επίσημες γλώσσες. Ως εκ τούτου, το ΕΕΕΠ αναμένεται να διευκολύνει την αύξηση της διασυνοριακής συμμετοχής σε διαδικασίες δημόσιων προμηθειών.

               (5)

               Η όποια επεξεργασία και ανταλλαγή δεδομένων που πρόκειται να πραγματοποιείται στο πλαίσιο του ΕΕΕΠ θα πρέπει να πραγματοποιείται σύμφωνα με τους εθνικούς κανόνες για την εφαρμογή της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου (3), και ειδικότερα με τους εθνικούς κανόνες που ισχύουν για την επεξεργασία δεδομένων σχετικά με παραβάσεις, ποινικές καταδίκες ή μέτρα ασφαλείας, δυνάμει του άρθρου 8 παράγραφος 5 της εν λόγω οδηγίας.

               (6)

               Υπενθυμίζεται ότι η Επιτροπή θα εξετάσει την πρακτική εφαρμογή του ΕΕΕΠ, λαμβάνοντας υπόψη την τεχνική εξέλιξη των βάσεων δεδομένων στα κράτη μέλη και θα υποβάλει σχετική έκθεση στο Ευρωπαϊκό Κοινοβούλιο και στο Συμβούλιο έως τις 18 Απριλίου 2017. Με τον τρόπο αυτό, η Επιτροπή δύναται να λάβει, επίσης, υπόψη ενδεχόμενες προτάσεις για τη βελτίωση της λειτουργικότητάς του, προκειμένου να ενισχυθούν οι δυνατότητες διασυνοριακής συμμετοχής σε δημόσιες συμβάσεις, κυρίως για τις ΜΜΕ, ή πιθανές απλουστεύσεις εντός του πλαισίου που καθορίζεται από την οδηγία 2014/24/ΕΕ· επίσης, μπορεί να εξετάσει πιθανά θέματα που αφορούν πρακτικές συστηματικών αιτήσεων πιστοποιητικών ή άλλων μορφών αποδεικτικών εγγράφων όλων των συμμετεχόντων σε μια συγκεκριμένη διαδικασία προμήθειας ή πρακτικές οι οποίες συνίστανται στον προσδιορισμό με μεροληπτικό τρόπο των οικονομικών φορέων στους οποίους θα ζητηθούν τα εν λόγω έγγραφα.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Συμβουλευτικής Επιτροπής Δημοσίων Προμηθειών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από τη στιγμή που τα εθνικά μέτρα εφαρμογής της οδηγίας 2014/24/ΕΕ αρχίσουν να ισχύουν, και το αργότερο από τις 18 Απριλίου 2016, το τυποποιημένο έντυπο που παρατίθεται στο παράρτημα 2 του παρόντος κανονισμού θα χρησιμοποιείται για τους σκοπούς της κατάρτισης του Ευρωπαϊκού Ενιαίου Εγγράφου Προμήθειας, που αναφέρεται στο άρθρο 59 της οδηγίας 2014/24/ΕΕ. Οδηγίες για τη χρήση του παρατίθενται στο παράρτημα 1 του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 94 της 28.3.2014, σ. 65.

      (2)  ΕΕ L 94 της 28.3.2014, σ. 243.

      (3)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

      ΠΑΡΑΡΤΗΜΑ 1

         Οδηγιες

      Το ΕΕΕΠ είναι υπεύθυνη δήλωση από τους οικονομικούς φορείς, ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη. Όπως προβλέπεται στο άρθρο 59 της οδηγίας 2014/24/ΕΕ, πρόκειται για μια τυπική δήλωση του οικονομικού φορέα ότι δεν βρίσκεται σε μια από τις καταστάσεις λόγω της οποίας οι οικονομικοί φορείς αποκλείονται ή μπορούν να αποκλεισθούν, ότι πληροί τα σχετικά κριτήρια επιλογής και ότι, κατά περίπτωση, τηρεί τους αντικειμενικούς κανόνες και τα κριτήρια που έχουν καθοριστεί για τον περιορισμό του αριθμού των πληρούντων τα κριτήρια επιλογής υποψηφίων που θα κληθούν να συμμετάσχουν. Στόχος του είναι να μειωθεί ο διοικητικός φόρτος που απορρέει από την απαίτηση προσκόμισης σημαντικού αριθμού πιστοποιητικών ή άλλων εγγράφων που σχετίζονται με τα κριτήρια αποκλεισμού και τα κριτήρια επιλογής.
      Για να διευκολυνθεί η υποβολή του ΕΕΕΠ από τους οικονομικούς φορείς, τα κράτη μέλη μπορούν να εκδίδουν οδηγίες σχετικά με τη χρήση του ΕΕΕΠ, για παράδειγμα για να εξηγήσουν ποιες διατάξεις του εθνικού δικαίου είναι συναφείς σε σχέση με το μέρος III, ενότητα Α (1), ή ότι ενδέχεται σε ένα συγκεκριμένο κράτος μέλος να μην έχουν καταρτιστεί ή εκδοθεί επίσημοι κατάλογοι εγκεκριμένων οικονομικών φορέων ή ισοδύναμα πιστοποιητικά, ή για να διευκρινίσουν ποια στοιχεία αναφοράς και ποιες πληροφορίες πρέπει να παρέχονται ώστε οι αναθέτουσες αρχές ή οι αναθέτοντες φορείς να μπορούν να ανακτήσουν ένα συγκεκριμένο πιστοποιητικό ηλεκτρονικά.
      Κατά την προετοιμασία των εγγράφων της προμήθειας για μια δεδομένη διαδικασία προμήθειας, οι αναθέτουσες αρχές και οι αναθέτοντες φορείς πρέπει να δηλώνουν στην προκήρυξη διαγωνισμού, στα έγγραφα της προμήθειας που αναφέρονται στην προκήρυξη διαγωνισμού ή στις προσκλήσεις επιβεβαίωσης ενδιαφέροντος ποιες πληροφορίες θα ζητηθούν από τους οικονομικούς φορείς, συμπεριλαμβανομένης ρητής δήλωσης σχετικά με το αν οι πληροφορίες που ορίζονται στα μέρη II και ΙΙΙ (2) πρέπει ή δεν πρέπει να παρέχονται για υπεργολάβους στις ικανότητες των οποίων
            δεν
          βασίζεται ο οικονομικός φορέας (3). Μπορούν επίσης να διευκολύνουν το έργο των οικονομικών φορέων αναφέροντας τις εν λόγω πληροφορίες απευθείας σε ηλεκτρονική έκδοση του ΕΕΕΠ, χρησιμοποιώντας για παράδειγμα την υπηρεσία ESPD (https://webgate.acceptance.ec.europa.eu/growth/tools-databases/ecertis2/resources/espd/index.html (4)), την οποία οι υπηρεσίες της Επιτροπής θα παρέχουν δωρεάν σε αναθέτουσες αρχές, αναθέτοντες φορείς, οικονομικούς φορείς, παρόχους ηλεκτρονικών υπηρεσιών και άλλα ενδιαφερόμενα μέρη.
      Οι προσφορές σε ανοικτές διαδικασίες και οι αιτήσεις συμμετοχής σε κλειστές διαδικασίες, ανταγωνιστικές διαδικασίες με διαπραγμάτευση, ανταγωνιστικούς διαλόγους ή συμπράξεις καινοτομίας πρέπει να συνοδεύονται από το ΕΕΕΠ, το οποίο θα έχουν συμπληρώσει οι οικονομικοί φορείς προκειμένου να παράσχουν τις απαιτούμενες πληροφορίες (5). Με εξαίρεση ορισμένες συμβάσεις που βασίζονται σε συμφωνίες-πλαίσια, ο προσφέρων στον οποίο πρόκειται να ανατεθεί η σύμβαση θα πρέπει να παρέχει επικαιροποιημένα πιστοποιητικά και δικαιολογητικά.
      Τα κράτη μέλη μπορούν να θεσπίζουν ρυθμίσεις ή να αφήνουν στις αναθέτουσες αρχές και στους αναθέτοντες φορείς την απόφαση σχετικά με το αν θα χρησιμοποιηθεί το ΕΕΕΠ επίσης ως μέρος διαδικασιών προμήθειας που δεν υπόκεινται ή δεν υπόκεινται πλήρως στους λεπτομερείς διαδικαστικούς κανόνες των οδηγιών 2014/24/ΕΕ ή 2014/25/ΕΕ, για παράδειγμα στην περίπτωση προμηθειών που δεν υπερβαίνουν τα σχετικά κατώτατα όρια ή προμηθειών που υπόκεινται στους ειδικούς κανόνες που εφαρμόζονται για τις κοινωνικές και άλλες ειδικές υπηρεσίες («απλοποιημένο καθεστώς») (6). Ομοίως, τα κράτη μέλη μπορούν να θεσπίζουν ρυθμίσεις ή να αφήνουν στις αναθέτουσες αρχές και στους αναθέτοντες φορείς την απόφαση σχετικά με το αν θα χρησιμοποιηθεί το ΕΕΕΠ επίσης σε σχέση με την ανάθεση συμβάσεων παραχώρησης, είτε υπόκεινται στις διατάξεις της οδηγίας 2014/23/ΕΕ (7) είτε όχι.
      Η αναθέτουσα αρχή ή ο αναθέτων φορέας μπορεί να ζητεί από κάθε προσφέροντα, ανά πάσα στιγμή κατά τη διάρκεια της διαδικασίας, να υποβάλει όλα ή ορισμένα από τα απαιτούμενα πιστοποιητικά και δικαιολογητικά, όποτε αυτό είναι απαραίτητο για να διασφαλιστεί η ορθή διεξαγωγή της διαδικασίας.
      Οι οικονομικοί φορείς είναι δυνατόν να αποκλείονται από τη διαδικασία προμήθειας ή να υπόκεινται σε δίωξη σύμφωνα με το εθνικό δίκαιο σε περιπτώσεις σοβαρών ψευδών δηλώσεων κατά τη συμπλήρωση του ΕΕΕΠ ή, γενικότερα, κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, ή όταν οι οικονομικοί φορείς έχουν αποκρύψει τις πληροφορίες αυτές ή δεν είναι σε θέση να προσκομίσουν τα σχετικά δικαιολογητικά.
      Οι οικονομικοί φορείς μπορούν να χρησιμοποιούν εκ νέου τις πληροφορίες που έχουν παρασχεθεί σε ένα ΕΕΕΠ το οποίο έχει ήδη χρησιμοποιηθεί σε προηγούμενη διαδικασία προμήθειας, εφόσον οι πληροφορίες εξακολουθούν να είναι αληθείς και συναφείς. Ο ευκολότερος τρόπος για να γίνει αυτό είναι με την εισαγωγή των πληροφοριών στο νέο ΕΕΕΠ με τη χρήση των κατάλληλων λειτουργιών που παρέχονται για τον σκοπό αυτό στην προαναφερθείσα ηλεκτρονική υπηρεσία ESPD. Φυσικά, είναι επίσης δυνατή η εκ νέου χρήση πληροφοριών μέσω άλλων μορφών αντιγραφής-επικόλλησης, για παράδειγμα πληροφοριών που βρίσκονται αποθηκευμένες στον εξοπλισμό πληροφορικής του οικονομικού φορέα (Η/Υ, ταμπλέτες, διακομιστές …).
      Σύμφωνα με το άρθρο 59 παράγραφος 2 δεύτερο εδάφιο της οδηγίας 2014/24/ΕΕ, το ΕΕΕΠ παρέχεται αποκλειστικά σε ηλεκτρονική μορφή· ωστόσο, αυτό μπορεί να αναβληθεί έως τις 18 Απριλίου 2018 το αργότερο (8). Αυτό σημαίνει ότι τόσο η πλήρως ηλεκτρονική όσο και η έντυπη μορφή του ΕΕΕΠ μπορούν να συνυπάρχουν το αργότερο έως τις 18 Απριλίου 2018. Η προαναφερθείσα υπηρεσία ESPD θα παρέχει στους οικονομικούς φορείς τη δυνατότητα να συμπληρώνουν τα ΕΕΕΠ τους ηλεκτρονικά σε όλες τις περιπτώσεις αξιοποιώντας πλήρως τις προσφερόμενες λειτουργίες (ιδίως την εκ νέου χρήση πληροφοριών). Για διαδικασίες προμήθειας στις οποίες η χρήση ηλεκτρονικών μέσων επικοινωνίας έχει αναβληθεί (δυνατότητα που επίσης ισχύει το αργότερο έως τις 18 Απριλίου 2018), η υπηρεσία ESPD παρέχει στους οικονομικούς φορείς τη δυνατότητα να τυπώνουν το ηλεκτρονικά συμπληρωμένο ΕΕΕΠ ως έντυπο έγγραφο, το οποίο στη συνέχεια μπορούν να διαβιβάσουν στην αναθέτουσα αρχή ή στον αναθέτοντα φορέα με άλλα μέσα επικοινωνίας εκτός των ηλεκτρονικών (9).
      Όπως προαναφέρθηκε, το ΕΕΕΠ συνίσταται σε τυπική δήλωση του οικονομικού φορέα ότι δεν ισχύουν οι σχετικοί λόγοι αποκλεισμού, ότι πληρούνται τα σχετικά κριτήρια επιλογής και ότι θα παρέχει τις σχετικές πληροφορίες, όπως απαιτείται από την αναθέτουσα αρχή ή τον αναθέτοντα φορέα.
      Στις περιπτώσεις όπου οι προμήθειες υποδιαιρούνται σε παρτίδες και τα κριτήρια επιλογής (10) ποικίλλουν από παρτίδα σε παρτίδα, πρέπει να συμπληρώνεται ένα ΕΕΕΠ για κάθε παρτίδα (ή ομάδα παρτίδων με τα ίδια κριτήρια επιλογής).
      Το ΕΕΕΠ προσδιορίζει περαιτέρω τη δημόσια αρχή ή το τρίτο μέρος που είναι υπεύθυνο για την έκδοση των δικαιολογητικών (11) και περιλαμβάνει τυπική δήλωση ότι ο οικονομικός φορέας θα είναι σε θέση, κατόπιν αιτήσεως και χωρίς καθυστέρηση, να προσκομίσει τα εν λόγω δικαιολογητικά.
      Οι αναθέτουσες αρχές ή οι αναθέτοντες φορείς μπορούν να επιλέξουν ή μπορεί να τους ζητηθεί (12) από τα κράτη μέλη να περιορίσουν τις απαιτούμενες πληροφορίες σχετικά με τα κριτήρια επιλογής σε μία και μόνο ερώτηση, αν δηλαδή οι οικονομικοί φορείς πληρούν όλα τα απαιτούμενα κριτήρια επιλογής (ναι ή όχι). Ενώ ενδέχεται στη συνέχεια να ζητηθούν περαιτέρω πληροφορίες και/ή τεκμηρίωση, πρέπει να λαμβάνεται μέριμνα ώστε να αποφεύγεται η υπερβολική διοικητική επιβάρυνση των οικονομικών φορέων μέσω συστηματικών αιτημάτων παροχής πιστοποιητικών ή άλλων μορφών αποδεικτικών εγγράφων για όλους τους συμμετέχοντες σε μια συγκεκριμένη διαδικασία προμήθειας ή πρακτικές που εισάγουν διακρίσεις ως προς τον προσδιορισμό των οικονομικών φορέων από τους οποίους θα ζητηθεί τέτοιου είδους τεκμηρίωση.
      Η υποχρέωση των αναθετουσών αρχών και των αναθετόντων φορέων να λαμβάνουν τη σχετική τεκμηρίωση απευθείας μέσω πρόσβασης σε εθνική βάση δεδομένων η οποία διατίθεται δωρεάν σε οποιοδήποτε κράτος μέλος ισχύει επίσης και όταν οι πληροφορίες που ζητούνται αρχικά σχετικά με τα κριτήρια επιλογής περιορίζονται σε μια απάντηση ναι ή όχι. Συνεπώς, εφόσον ζητείται τέτοιου είδους ηλεκτρονική τεκμηρίωση, οι οικονομικοί φορείς θα παρέχουν στην αναθέτουσα αρχή ή στον αναθέτοντα φορέα τις απαραίτητες πληροφορίες για τη λήψη της σχετικής τεκμηρίωσης κατά τον έλεγχο των κριτηρίων επιλογής αντί απευθείας στο ΕΕΕΠ.
      Εάν ένα απόσπασμα από το σχετικό μητρώο, για παράδειγμα ποινικό μητρώο, είναι διαθέσιμο σε ηλεκτρονική μορφή στην αναθέτουσα αρχή ή στον αναθέτοντα φορέα, ο οικονομικός φορέας μπορεί να δηλώνει πού βρίσκονται οι πληροφορίες (δηλαδή, την ονομασία του αποθετηρίου, τη διαδικτυακή διεύθυνση, τα στοιχεία του φακέλου ή του αρχείου κ.λπ.), ούτως ώστε η αναθέτουσα αρχή ή ο αναθέτων φορέας να μπορεί να ανακτήσει τις εν λόγω πληροφορίες. Αναφέροντας αυτές τις πληροφορίες, ο οικονομικός φορέας συμφωνεί ότι η αναθέτουσα αρχή ή ο αναθέτων φορέας μπορεί να ανακτήσει τη σχετική τεκμηρίωση βάσει των εθνικών διατάξεων για την εφαρμογή της οδηγίας 95/46/ΕΚ
          (13)
         σχετικά με την επεξεργασία δεδομένων προσωπικού χαρακτήρα, και ιδίως ειδικών κατηγοριών δεδομένων, όπως σχετικά με παραβάσεις, ποινικές καταδίκες ή μέτρα ασφαλείας.

      Σύμφωνα με το άρθρο 64 της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, οι οικονομικοί φορείς που είναι εγγεγραμμένοι σε επίσημους καταλόγους εγκεκριμένων οικονομικών φορέων ή διαθέτουν σχετική πιστοποίηση από οργανισμούς δημοσίου ή ιδιωτικού δικαίου μπορούν, όσον αφορά τις πληροφορίες που απαιτούνται σύμφωνα με τα μέρη III έως V, να προσκομίζουν στην αναθέτουσα αρχή ή στον αναθέτοντα φορέα το πιστοποιητικό εγγραφής που εκδίδεται από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.
      Ένας οικονομικός φορέας που συμμετέχει μόνος του και ο οποίος δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, πρέπει να συμπληρώνει ένα ΕΕΕΠ.
      Ένας οικονομικός φορέας που συμμετέχει μόνος του, αλλά στηρίζεται στις ικανότητες μιας ή περισσότερων άλλων οντοτήτων, πρέπει να μεριμνά ώστε η αναθέτουσα αρχή ή ο αναθέτων φορέας να λαμβάνει το δικό του ΕΕΕΠ μαζί με χωριστό ΕΕΕΠ όπου παρατίθενται οι σχετικές πληροφορίες (14) για κάθε μία από τις οντότητες στις οποίες στηρίζεται.
      Τέλος, όταν σε μια διαδικασία προμήθειας συμμετέχουν από κοινού όμιλοι οικονομικών φορέων, συμπεριλαμβανομένων προσωρινών ενώσεων, πρέπει να δίδεται, για καθέναν συμμετέχοντα οικονομικό φορέα, χωριστό ΕΕΕΠ, στο οποίο παρατίθενται οι πληροφορίες που απαιτούνται σύμφωνα με τα μέρη II έως V.
      Σε όλες τις περιπτώσεις όπου περισσότερα από ένα άτομα είναι μέλη του διοικητικού, διευθυντικού ή εποπτικού οργάνου ενός οικονομικού φορέα ή έχουν εξουσία εκπροσώπησης, λήψης αποφάσεων ή ελέγχου σε αυτό, κάθε άτομο ενδέχεται να πρέπει να υπογράψει το ίδιο ΕΕΕΠ, ανάλογα με τους εθνικούς κανόνες, συμπεριλαμβανομένων εκείνων που διέπουν την προστασία δεδομένων.
      Όσον αφορά την υπογραφή (ή τις υπογραφές) του ΕΕΕΠ, επισημαίνεται ότι ενδέχεται να μην είναι απαραίτητο να υπάρχει υπογραφή στο ΕΕΕΠ όταν αυτό διαβιβάζεται ως μέρος σειράς εγγράφων, των οποίων η αυθεντικότητα και η ακεραιότητα διασφαλίζεται μέσω της απαιτούμενης υπογραφής (ή υπογραφών) του μέσου διαβίβασης (15).
      Για διαδικασίες προμήθειας για τις οποίες έχει δημοσιευθεί προκήρυξη διαγωνισμού στην Επίσημη Εφημερίδα της Ευρωπαϊκής Ένωσης, οι πληροφορίες που απαιτούνται σύμφωνα με το μέρος I θα ανακτώνται αυτόματα, υπό την προϋπόθεση ότι για τη δημιουργία και τη συμπλήρωση του ΕΕΕΠ χρησιμοποιείται η προαναφερθείσα ηλεκτρονική υπηρεσία ESPD.

         Εάν δεν δημοσιευθεί προκήρυξη διαγωνισμού στην Επίσημη Εφημερίδα της ΕΕ, τότε η αναθέτουσα αρχή ή ο αναθέτων φορέας θα πρέπει να συμπληρώσει τις πληροφορίες με τις οποίες θα είναι δυνατή η αδιαμφισβήτητη ταυτοποίηση της διαδικασίας προμήθειας. Όλες οι υπόλοιπες πληροφορίες σε κάθε ενότητα του ΕΕΕΠ θα πρέπει να συμπληρωθούν από τον οικονομικό φορέα.
      Το ΕΕΕΠ περιλαμβάνει τα ακόλουθα μέρη και ενότητες:

                  —

                     Μέρος I. Πληροφορίες σχετικά με τη διαδικασία προμήθειας και την αναθέτουσα αρχή ή τον αναθέτοντα φορέα.

                  —

                     Μέρος II. Πληροφορίες σχετικά με τον οικονομικό φορέα.

                  —

                     Μέρος III. Κριτήρια αποκλεισμού:

                              —

                                 Α: Λόγοι που σχετίζονται με ποινικές καταδίκες (η εφαρμογή τους είναι υποχρεωτική βάσει του άρθρου 57 παράγραφος 1 της οδηγίας 2014/24/ΕΕ). Η εφαρμογή τους είναι επίσης υποχρεωτική για τις αναθέτουσες αρχές σύμφωνα με το άρθρο 80 παράγραφος 1 δεύτερο εδάφιο της οδηγίας 2014/25/ΕΕ, ενώ οι αναθέτοντες φορείς εκτός των αναθετουσών αρχών μπορούν να αποφασίσουν να εφαρμόσουν τα εν λόγω κριτήρια αποκλεισμού).

                              —

                                 Β: Λόγοι που σχετίζονται με την καταβολή φόρων ή εισφορών κοινωνικής ασφάλισης (η εφαρμογή τους είναι υποχρεωτική, βάσει του άρθρου 57 παράγραφος 2 της οδηγίας 2014/24/ΕΕ, σε περίπτωση τελεσίδικης και δεσμευτικής απόφασης. Υπό τους ίδιους όρους, η εφαρμογή τους είναι επίσης υποχρεωτική για τις αναθέτουσες αρχές σύμφωνα με το άρθρο 80 παράγραφος 1 δεύτερο εδάφιο της οδηγίας 2014/25/ΕΕ, ενώ οι αναθέτοντες φορείς εκτός των αναθετουσών αρχών μπορούν να αποφασίσουν να εφαρμόσουν αυτούς τους λόγους αποκλεισμού. Να σημειωθεί ότι η εθνική νομοθεσία ορισμένων κρατών μελών μπορεί να καθιστά τον αποκλεισμό υποχρεωτικό επίσης και όταν η απόφαση δεν είναι τελεσίδικη και δεσμευτική).

                              —

                                 Γ: Λόγοι που σχετίζονται με αφερεγγυότητα, σύγκρουση συμφερόντων ή επαγγελματικό παράπτωμα (βλέπε άρθρο 57 παράγραφος 4 της οδηγίας 2014/24/ΕΕ) (περιπτώσεις στις οποίες μπορεί να αποκλείονται οικονομικοί φορείς· τα κράτη μέλη μπορούν να καταστήσουν υποχρεωτική για τις αναθέτουσες αρχές την εφαρμογή αυτών των λόγων αποκλεισμού. Σύμφωνα με το άρθρο 80 παράγραφος 1 της οδηγίας 2014/25/ΕΕ, όλοι οι αναθέτοντες φορείς, είτε είναι αναθέτουσες αρχές είτε όχι, μπορούν να αποφασίσουν να εφαρμόσουν αυτούς τους λόγους αποκλεισμού ή μπορεί να τους ζητηθεί από το οικείο κράτος μέλος να το πράξουν).

                              —

                                 Δ: Άλλοι λόγοι αποκλεισμού που ενδέχεται να προβλέπονται από την εθνική νομοθεσία του κράτους μέλους της αναθέτουσας αρχής ή του αναθέτοντα φορέα.

                  —

                     Μέρος IV. Κριτήρια επιλογής
                      (16):

                              —

                                 α: Γενική ένδειξη για όλα τα κριτήρια επιλογής

                              —

                                 Α: Καταλληλότητα.

                              —

                                 Β: Οικονομική και χρηματοοικονομική επάρκεια.

                              —

                                 Γ: Τεχνική και επαγγελματική ικανότητα.

                              —

                                 Δ: Συστήματα διασφάλισης ποιότητας και πρότυπα περιβαλλοντικής διαχείρισης
                                  (17)
                                  (18).

                  —

                     Μέρος V. Περιορισμός του αριθμού των πληρούντων τα κριτήρια επιλογής υποψηφίων
                      (19).

                  —

                     Μέρος VI. Τελικές δηλώσεις.

         (1)  Για παράδειγμα, ότι οικονομικοί φορείς που έχουν καταδικαστεί βάσει των άρθρων χ, ψ, και ω του εθνικού ποινικού κώδικα πρέπει να το δηλώνουν κατά την υποβολή των πληροφοριών σχετικά με καταδικαστικές αποφάσεις για συμμετοχή σε εγκληματική οργάνωση ή για νομιμοποίηση εσόδων από παράνομες δραστηριότητες …

         (2)  Πληροφορίες σχετικά με τους λόγους αποκλεισμού.

         (3)  Πρβλ. το άρθρο 71 παράγραφος 5 τρίτο εδάφιο της οδηγίας 2014/24/ΕΕ και το άρθρο 88 παράγραφος 5 τρίτο εδάφιο της οδηγίας 2014/25/ΕΕ.

         (4)  Ο σύνδεσμος αυτός παραπέμπει στην υπό εξέλιξη προκαταρκτική έκδοση. Όταν θα είναι διαθέσιμος ο σύνδεσμος για την πλήρη έκδοση, θα προστεθεί ή θα διατεθεί με άλλο τρόπο.

         (5)  Η κατάσταση είναι πιο σύνθετη όσον αφορά τις διαδικασίες με διαπραγμάτευση χωρίς προηγούμενη δημοσίευση, οι οποίες προβλέπονται στο άρθρο 32 της οδηγίας 2014/24/ΕΕ και στο άρθρο 50 της οδηγίας 2014/25/ΕΕ, καθώς οι εν λόγω διατάξεις εφαρμόζονται σε πολύ διαφορετικές καταστάσεις.
      Το αίτημα υποβολής ΕΕΕΠ θα συνιστούσε περιττό διοικητικό φόρτο ή θα ήταν για άλλο λόγο ακατάλληλο 1) στις περιπτώσεις όπου η δυνατότητα ανάθεσης περιορίζεται σε έναν προκαθορισμένο συμμετέχοντα (για τις δύο οδηγίες αντιστοίχως, άρθρο 32 παράγραφος 2 στοιχείο β), παράγραφος 3 στοιχείο β), παράγραφος 3 στοιχείο δ) και παράγραφος 5 της οδηγίας 2014/24/ΕΕ και άρθρο 50 στοιχεία γ), ε), στ) και θ) της οδηγίας 2014/25/ΕΕ) και 2) λόγω του επείγοντος χαρακτήρα της ανάθεσης (αντιστοίχως άρθρο 32 παράγραφος 2 στοιχείο γ) της οδηγίας 2014/24/ΕΕ και άρθρο 50 στοιχεία δ) και η) της οδηγίας 2014/25/ΕΕ ή λόγω των ιδιαίτερων χαρακτηριστικών της συναλλαγής στην περίπτωση αγαθών που είναι εισηγμένα και αγοράζονται σε χρηματιστήριο εμπορευμάτων (άρθρο 32 παράγραφος 3 στοιχείο γ) της οδηγίας 2014/24/ΕΕ και άρθρο 50 στοιχείο ζ) της οδηγίας 2014/25/ΕΕ).
      Από την άλλη πλευρά, το ΕΕΕΠ εξυπηρετεί απόλυτα τον σκοπό του και πρέπει να ζητείται στις υπόλοιπες περιπτώσεις, οι οποίες χαρακτηρίζονται από την πιθανή συμμετοχή περισσοτέρων του ενός συμμετεχόντων και από την απουσία επείγοντος χαρακτήρα ή ιδιαίτερων χαρακτηριστικών της συναλλαγής· αυτό ισχύει στις περιπτώσεις του άρθρου 32 παράγραφος 2 στοιχείο α), παράγραφος 3 στοιχείο α) και παράγραφος 4 της οδηγίας 2014/24/ΕΕ και του άρθρου 50 στοιχεία α), β), και ι) της οδηγίας 2014/25/ΕΕ.

         (6)  Άρθρα 74 έως 77 της οδηγίας 2014/24/ΕΕ και άρθρα 91 έως 94 της οδηγίας 2014/25/ΕΕ.

         (7)  Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης, ΕΕ L 94 της 28.3.2014, σ. 1.

         (8)  Πρβλ. άρθρο 90 παράγραφος 3 της οδηγίας 2014/24/ΕΕ.

         (9)  Επίσης, θα μπορούν να δημιουργούν ένα αρχείο pdf του ΕΕΕΠ, το οποίο μπορεί να διαβιβαστεί ηλεκτρονικά ως συνημμένο έγγραφο. Για να μπορούν στη συνέχεια να χρησιμοποιήσουν εκ νέου τις πληροφορίες, οι οικονομικοί φορείς πρέπει να αποθηκεύουν το συμπληρωμένο ΕΕΕΠ σε κατάλληλη ηλεκτρονική μορφή (π.χ..xml).

         (10)  Αυτό μπορεί να γίνει για τον ελάχιστο απαιτούμενο κύκλο εργασιών, ο οποίος σε τέτοιες περιπτώσεις πρέπει να προσδιορίζεται σε συνάρτηση με τη μέγιστη εκτιμώμενη αξία των μεμονωμένων παρτίδων.

         (11)  Εκτός εάν οι αναθέτουσες αρχές ή οι αναθέτοντες φορείς έχουν δηλώσει ότι η παροχή γενικών πληροφοριών («ναι»/«όχι») σχετικά με την εκπλήρωση των κριτηρίων είναι επαρκής σε πρώτο στάδιο. Βλέπε κατωτέρω για περισσότερες επεξηγήσεις σχετικά με αυτή την επιλογή.

         (12)  Τέτοιου είδους απαιτήσεις μπορεί να είναι γενικές ή να περιορίζονται σε ορισμένες μόνο περιπτώσεις, π.χ. μόνο σε ανοικτές διαδικασίες ή, για διαδικασίες δύο φάσεων, μόνον όταν πρόκειται να κληθούν να συμμετάσχουν όλοι οι υποψήφιοι που πληρούν τις ελάχιστες απαιτήσεις.

         (13)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, ΕΕ L 281 της 23.11.1995, σ. 31.

         (14)  Βλέπε Μέρος II, Ενότητα Γ.

         (15)  Για παράδειγμα: εάν η προσφορά και το συνοδευτικό ΕΕΕΠ σε ανοικτή διαδικασία διαβιβάζονται μέσω μηνύματος ηλεκτρονικού ταχυδρομείου το οποίο διαθέτει το απαιτούμενο είδος ηλεκτρονικής υπογραφής, τότε ενδέχεται να μην είναι απαραίτητο να υπάρχει πρόσθετη υπογραφή (ή υπογραφές) στο ΕΕΕΠ. Η χρήση ηλεκτρονικής υπογραφής στο ΕΕΕΠ ενδέχεται επίσης να μην είναι απαραίτητη όταν το ΕΕΕΠ εισάγεται σε πλατφόρμα ηλεκτρονικών προμηθειών, για τη χρήση της οποίας απαιτείται ηλεκτρονικός έλεγχος ταυτότητας.

         (16)  Σύμφωνα με το άρθρο 80 παράγραφος 2 της οδηγίας 2014/25/ΕΕ, οι αναθέτοντες φορείς, είτε είναι αναθέτουσες αρχές είτε όχι, μπορούν να αποφασίσουν να εφαρμόσουν τα κριτήρια επιλογής που προβλέπονται στο άρθρο 58 της οδηγίας 2014/24/ΕΕ (μέρος IV, ενότητες Α, Β, Γ).

         (17)  Η χρήση του ΕΕΕΠ από τους αναθέτοντες φορείς σχετικά με τις απαιτήσεις που συνδέονται με συστήματα διασφάλισης ποιότητας και τα πρότυπα περιβαλλοντικής διαχείρισης (μέρος IV, ενότητα Δ) δεν προβλέπεται ρητώς βάσει της οδηγίας 2014/25/ΕΕ, θα πρέπει ωστόσο να επιτρέπεται για πρακτικούς λόγους, δεδομένου ότι το άρθρο 62 της οδηγίας 2014/24/ΕΕ και το άρθρο 81 της οδηγίας 2014/25/ΕΕ ουσιαστικά ταυτίζονται.

         (18)  Σύμφωνα με το άρθρο 77 παράγραφος 2 και το άρθρο 78 παράγραφος 1 της οδηγίας 2014/25/ΕΕ, οι αναθέτοντες φορείς επιλέγουν τους συμμετέχοντες βάσει αντικειμενικών κανόνων και κριτηρίων. Όπως περιγράφεται ανωτέρω, τα εν λόγω κριτήρια ενδέχεται σε κάποια περίπτωση να είναι εκείνα που προβλέπονται στην οδηγία 2014/24/ΕΕ ή να περιλαμβάνουν ουσιαστικά πανομοιότυπες διατάξεις (βλέπε υποσημείωση 16). Ωστόσο, οι αντικειμενικοί κανόνες και τα κριτήρια ενδέχεται επίσης να αφορούν ειδικά έναν συγκεκριμένο αναθέτοντα φορέα ή μια συγκεκριμένη διαδικασία προμήθειας. Όμως, οι περιπτώσεις αυτές δεν μπορούν να καλυφθούν από ένα τυποποιημένο έντυπο.

         (19)  Η χρήση του ΕΕΕΠ από τους αναθέτοντες φορείς σχετικά με τον περιορισμό του αριθμού των πληρούντων τα κριτήρια επιλογής υποψηφίων (μέρος V) δεν προβλέπεται ρητώς βάσει της οδηγίας 2014/25/ΕΕ, θα πρέπει ωστόσο να επιτρέπεται για πρακτικούς λόγους, δεδομένου ότι τόσο το άρθρο 65 της οδηγίας 2014/24/ΕΕ όσο και το άρθρο 78 παράγραφος 2 της οδηγίας 2014/25/ΕΕ απαιτούν κάθε τέτοιου είδους περιορισμός του αριθμού να διενεργείται σύμφωνα με αντικειμενικά και χωρίς διακρίσεις κριτήρια ή κανόνες.

      ΠΑΡΑΡΤΗΜΑ 2

         ΤΥΠΟΠΟΙΗΜΕΝΟ ΕΝΤΥΠΟ ΓΙΑ ΤΟ ΕΥΡΩΠΑΪΚΟ ΕΝΙΑΙΟ ΈΓΓΡΑΦΟ ΠΡΟΜΗΘΕΙΑΣ (ΕΕΕΠ)

         Μέρος I: Πληροφορίες σχετικά με τη διαδικασία προμήθειας και την αναθέτουσα αρχή ή τον αναθέτοντα φορέα

         Μέρος II: Πληροφορίες σχετικά με τον οικονομικό φορέα

         Μέρος III: Λόγοι αποκλεισμού

         Μέρος IV: Κριτήρια επιλογής

         Μέρος V: Περιορισμός του αριθμού των πληρούντων τα κριτήρια επιλογής υποψηφίων

         Μέρος VI: Τελικές δηλώσεις


title: Εκτελεστικός κανονισμός (ΕΕ) αριθ. 1057/2011 της Επιτροπής, της 20ής Οκτωβρίου 2011 , για τον καθορισμό των επιστροφών κατά την εξαγωγή στον τομέα των αυγών

text:
               21.10.2011

               EL

               Επίσημη Εφημερίδα της Ευρωπαϊκής Ένωσης

               L 276/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1057/2011 ΤΗΣ ΕΠΙΤΡΟΠΉΣ
   της 20ής Οκτωβρίου 2011
   για τον καθορισμό των επιστροφών κατά την εξαγωγή στον τομέα των αυγών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (1), και ιδίως το άρθρο 164 παράγραφος 2 και το άρθρο 170, σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 162 παράγραφος 1 του κανονισμού (ΕΚ) αριθ. 1234/2007, η διαφορά μεταξύ των τιμών των προϊόντων που απαριθμούνται στο μέρος XIX του παραρτήματος Ι του εν λόγω κανονισμού στην παγκόσμια αγορά και των τιμών των εν λόγω προϊόντων στην Ένωση μπορεί να καλυφθεί με επιστροφή κατά την εξαγωγή.

               (2)

               Λαμβανομένης υπόψη της παρούσας κατάστασης της αγοράς στον τομέα των αυγών, είναι σκόπιμο να καθοριστούν επιστροφές κατά την εξαγωγή σύμφωνα με τους κανόνες και ορισμένα κριτήρια που προβλέπονται στα άρθρα 162, 163, 164, 167 και 169 του κανονισμού (ΕΚ) αριθ. 1234/2007.

               (3)

               Το άρθρο 164 παράγραφος 1 του κανονισμού (ΕΚ) αριθ. 1234/2007 προβλέπει ότι είναι δυνατή η διαφοροποίηση των επιστροφών ανάλογα με τον τόπο προορισμού, ιδίως εάν η κατάσταση της διεθνούς αγοράς, οι ειδικές ανάγκες ορισμένων αγορών ή οι υποχρεώσεις που απορρέουν από τις συμφωνίες που συνάπτονται σύμφωνα με το άρθρο 300 της Συνθήκης το καθιστούν αναγκαίο.

               (4)

               Οι επιστροφές πρέπει να χορηγούνται μόνο για τα προϊόντα που επιτρέπεται να κυκλοφορούν ελεύθερα στην Ένωση και τα οποία πληρούν τις απαιτήσεις του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (2) και του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3), καθώς και τους όρους σήμανσης του σημείου Α του παραρτήματος XIV του κανονισμού (ΕΚ) αριθ. 1234/2007.

               (5)

               Οι επιστροφές που ισχύουν σήμερα έχουν καθοριστεί με τον εκτελεστικό κανονισμό (ΕΕ) αριθ. 710/2011 της Επιτροπής (4). Δεδομένου ότι θα πρέπει να καθοριστούν νέες επιστροφές, θα πρέπει, κατά συνέπεια, να καταργηθεί ο κανονισμός αυτός.

               (6)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα προϊόντα για τα οποία χορηγούνται επιστροφές κατά την εξαγωγή σύμφωνα με το άρθρο 164 του κανονισμού (ΕΚ) αριθ. 1234/2007 βάσει των όρων της παραγράφου 2 του παρόντος άρθρου παρατίθενται στο παράρτημα του παρόντος κανονισμού.
   2.   Τα προϊόντα που είναι επιλέξιμα για επιστροφή σύμφωνα με την παράγραφο 1 πρέπει να συμμορφούνται προς τις σχετικές διατάξεις των κανονισμών (ΕΚ) αριθ. 852/2004 και (ΕΚ) αριθ. 853/2004, να έχουν παρασκευαστεί σε εγκεκριμένη εγκατάσταση και να πληρούν τους όρους σήμανσης που ορίζονται στο παράρτημα ΙΙ, τμήμα Ι, του κανονισμού (ΕΚ) αριθ. 853/2004, καθώς και τους όρους του σημείου Α του παραρτήματος XIV του κανονισμού (ΕΚ) αριθ. 1234/2007.
   Άρθρο 2
   Καταργείται ο εκτελεστικός κανονισμός (ΕΕ) αριθ. 710/2011.
   Άρθρο 3
   Ο παρών κανονισμός αρχίζει να ισχύει στις 21 Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 139 της 30.4.2004, σ. 1.

      (3)  ΕΕ L 139 της 30.4.2004, σ. 55.

      (4)  ΕΕ L 190 της 21.7.2011, σ. 61.

      ΠΑΡΑΡΤΗΜΑ

         Καθορισμός των επιστροφών κατά την εξαγωγή στον τομέα των αυγών που εφαρμόζονται από την 21η Οκτωβρίου 2011

                  Κωδικός προϊόντος

                  Προορισμός

                  Μονάδα μέτρησης

                  Ποσό των επιστροφών

                  0407 00 11 9000

                  A02

                  EUR/100 τεμάχια

                  0,00

                  0407 00 19 9000

                  A02

                  EUR/100 τεμάχια

                  0,00

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  19,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  63,00

                  0408 19 81 9100

                  A03

                  EUR/100 kg

                  20,00

                  0408 19 89 9100

                  A03

                  EUR/100 kg

                  20,00

                  0408 91 80 9100

                  A03

                  EUR/100 kg

                  23,50

                  0408 99 80 9100

                  A03

                  EUR/100 kg

                  5,90

                     Σημείωση: Οι κωδικοί των προϊόντων, καθώς και οι κωδικοί των προορισμών της σειράς «A» ορίζονται στον κανονισμό (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1).
                  Οι άλλοι προορισμοί καθορίζονται ως εξής:

                              E09

                              :

                              Κουβέιτ, Μπαχρέιν, Ομάν, Κατάρ, Ενωμένα Αραβικά Εμιράτα, Υεμένη, ΕΔΠ Χονγκ Κονγκ, Ρωσία, Τουρκία

                              E10

                              :

                              Νότια Κορέα, Ιαπωνία, Μαλαισία, Ταϊλάνδη, Ταϊβάν, Φιλιππίνες

                              E19

                              :

                              όλοι οι προορισμοί, εκτός από την Ελβετία και τις ομάδες E09 και E10


title: Εκτελεστικός κανονισμός (ΕΕ) αριθ. 777/2012 της Επιτροπής, της 27ης Αυγούστου 2012 , για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας

text:
               28.8.2012

               EL

               Επίσημη Εφημερίδα της Ευρωπαϊκής Ένωσης

               L 231/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 777/2012 ΤΗΣ ΕΠΙΤΡΟΠΉΣ
   της 27ης Αυγούστου 2012
   για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 872/2004 του Συμβουλίου, της 29ης Απριλίου 2004, σχετικά με περαιτέρω περιοριστικά μέτρα έναντι της Λιβερίας (1), και ιδίως το άρθρο 11 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 827/2004 περιλαμβάνει κατάλογο φυσικών και νομικών προσώπων, φορέων και οντοτήτων που καλύπτονται από τη δέσμευση κεφαλαίων και οικονομικών πόρων στο πλαίσιο του εν λόγω κανονισμού.

               (2)

               Στις 3, 10 και 20 Ιουλίου 2012, η επιτροπή κυρώσεων του Συμβουλίου Ασφαλείας των Ηνωμένων Εθνών η οποία έχει συσταθεί δυνάμει του ψηφίσματος 1521 (2003) σχετικά με τη Λιβερία αποφάσισε να τροποποιήσει τον κατάλογο των προσώπων, ομάδων και οντοτήτων που πρέπει να υπάγονται στη δέσμευση κεφαλαίων και οικονομικών πόρων. Κατά συνέπεια, το παράρτημα I πρέπει να τροποποιηθεί ανάλογα.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 872/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 27 Αυγούστου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 162 της 30.4.2004, σ. 32.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 872/2004 τροποποιείται ως εξής:
      Διαγράφονται τα ακόλουθα φυσικά πρόσωπα:

                  (1)

                  «Leonid Yukhimovich Minin (επίσης γνωστός ως α) Blavstein, β) Blyuvshtein, γ) Blyafshtein, δ) Bluvshtein, ε) Blyufshtein, στ) Vladamir Abramovich Kerler ζ) Vladimir Abramovich Kerler, η) Vladimir Abramovich Popilo-Veski θ) Vladimir Abramovich Popiloveski, ι) Vladimir Abramovich Popela, ια) Vladimir Abramovich Popelo, ιβ) Wulf Breslan, ιγ) Igor Osols). Ημερομηνία γέννησης: α) 14.12.1947, β) 18.10.1946. Τόπος γέννησης: Οδησσός, ΕΣΣΔ (νυν Ουκρανία). Υπηκοότητα: ισραηλινή. Πλαστά γερμανικά διαβατήρια (όνομα: Minin): α) 5280007248D, β) 18106739D. Ισραηλινά διαβατήρια: α) 6019832 (με ισχύ από 6.11.1994 έως 5.11.1999), β) 9001689 (με ισχύ από 23.1.1997 έως 22.1.2002), γ) 90109052 (εκδοθέν στις 26.11.1997). Ρωσικό διαβατήριο: KI0861177· διαβατήριο Βολιβίας: 65118· ελληνικό διαβατήριο: δεν υπάρχουν στοιχεία. Άλλες πληροφορίες: ιδιοκτήτης της Exotic Tropical Timber Enterprises.»

                  (2)

                  «Valeriy Naydo (επίσης γνωστός ως Valerii Naido). Διεύθυνση: c/o CET Aviation, P.O. Box 932-20C, Ajman, Ηνωμένα Αραβικά Εμιράτα. Ημερομηνία γέννησης: 10.8.1957. Υπηκοότητα: ουκρανική. Αριθ. διαβατηρίου: α) AC251295 (Ουκρανίας), β) KC024178 (Ουκρανίας). Άλλες πληροφορίες: α) πιλότος, β) ένας από τους διευθυντές της Air Pass (Pietersburg Aviation Services and Systems), γ) διευθύνων σύμβουλος της CET Aviation.»

                  (3)

                  «Edwin M., Snow jr. Διεύθυνση: Elwa Road, Monrovia, Λιβερία. Ημερομηνία γέννησης: 11.2.1970. Τόπος γέννησης: Mano River, Grand Cape Mount, Λιβερία. Υπηκοότητα: Λιβερίας. Αριθ. διαβατηρίου: α) OR/0056672-01, β) D/005072, γ) D005640 (διπλωματικό διαβατήριο), δ) D-00172 (διαβατήριο ECOWAS-DPL, διάρκεια ισχύος 7.8.2008-6.7.2010). Άλλες πληροφορίες: Αντιπρόσωπος, λιβεριανή Βουλή των Αντιπροσώπων. Διευθύνων σύμβουλος της Liberian Petroleum and Refining Corporation (LPRC). Ημερομηνία κατονομασίας σύμφωνα με το άρθρο 6 στοιχείο β): 10.9.2004.»

                  (4)

                  «Agnes Reeves Taylor (επίσης γνωστή ως Agnes Reeves-Taylor). Ημερομηνία γέννησης: 27.9.1965. Υπηκοότητα: Λιβερίας. Άλλες πληροφορίες: πρώην σύζυγος του τέως Προέδρου Charles Taylor. Πρώην μόνιμη αντιπρόσωπος της Λιβερίας στον Διεθνή Ναυτιλιακό Οργανισμό· πρώην ανώτερο στέλεχος της λιβεριανής κυβέρνησης. γ) Νυν κάτοικος Ηνωμένου Βασιλείου.»

                  (5)

                  «Tupee Enid Taylor. Ημερομηνία γέννησης: α) 17.12.1960, β) 17.12.1962. Αριθ. διαβατηρίων: α) L014670 (λιβεριανό διαβατήριο, διάρκεια ισχύος 28.12.2009-28.12.2014), β) D/002216 (λιβεριανό διπλωματικό διαβατήριο, διάρκεια ισχύος 17.10.2007-17.10.2009). Άλλες πληροφορίες: πρώην σύζυγος του τέως Προέδρου Charles Taylor»

                  (6)

                  «Jewell Howard Taylor (επίσης γνωστή ως Howard Taylor). Ημερομηνία γέννησης: 17.1.1963. Λιβεριανό διπλωματικό διαβατήριο: α) D/003835-04 (με ισχύ από 4.6.2004 έως 3.6.2006), β) D/00536307. Άλλες πληροφορίες: σύζυγος του τέως Προέδρου Charles Taylor.»

                  (7)

                  «Myrtle Francelle Gibson. Ημερομηνία γέννησης: 3.11.1952. Άλλες πληροφορίες: πρώην γερουσιαστής, σύμβουλος του τέως Προέδρου της Λιβερίας Charles Taylor.»

                  (8)

                  «Martin George. Άλλες πληροφορίες: α) πρώην πρέσβης της Λιβερίας στην Ομοσπονδιακή Δημοκρατία της Νιγηρίας· β) συνεργάτης του τέως Προέδρου Charles Taylor με τον οποίο διατηρεί δεσμούς· γ) φέρεται ότι παρέσχε κεφάλαια στον τέως Πρόεδρο Taylor. Ημερομηνία κατονομασίας σύμφωνα με το άρθρο 6 στοιχείο β): 9.6.2005.»

                  (9)

                  «Cyril A. Allen. Ημερομηνία γέννησης: 26.7.1952. Άλλες πληροφορίες: πρώην πρόεδρος του Εθνικού Πατριωτικού Κόμματος.»

                  (10)

                  «Randolph Cooper (επίσης γνωστός ως Randolf Cooper). Ημερομηνία γέννησης: 28.10.1950. Άλλες πληροφορίες: τέως διευθύνων σύμβουλος του διεθνούς αερολιμένα Ρόμπερτσφιλντ.»

                  (11)

                  «Reginald B. Goodridge (Senior) (επίσης γνωστός ως Goodrich). Ημερομηνία γέννησης: 11.11.1952. Άλλες πληροφορίες: τέως υπουργός Πολιτισμού, Πληροφοριών και Τουρισμού.»

                  (12)

                  «Emmanuel (II) Shaw. Ημερομηνία γέννησης: α) 26.7.1956, β) 26.7.1946. Άλλες πληροφορίες: διευθυντής της Lonestar Airways. Σχετίζεται με τη Lone Star Communication Cooperation.»


title: Εκτελεστικός κανονισμός (ΕΕ) αριθ. 967/2011 της Επιτροπής, της 28ης Σεπτεμβρίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               29.9.2011

               EL

               Επίσημη Εφημερίδα της Ευρωπαϊκής Ένωσης

               L 253/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 967/2011 ΤΗΣ ΕΠΙΤΡΟΠΉΣ
   της 28ης Σεπτεμβρίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 959/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 29 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 249 της 27.9.2011, σ. 10.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 29 Σεπτεμβρίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  45,50

                  0,00

                  1701 11 90 (1)

                  45,50

                  1,25

                  1701 12 10 (1)

                  45,50

                  0,00

                  1701 12 90 (1)

                  45,50

                  0,96

                  1701 91 00 (2)

                  47,04

                  3,36

                  1701 99 10 (2)

                  47,04

                  0,23

                  1701 99 90 (2)

                  47,04

                  0,23

                  1702 90 95 (3)

                  0,47

                  0,23

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) αριθ. 780/2011 της Επιτροπής, της 4ης Αυγούστου 2011 , για παρέκκλιση από τον κανονισμό (ΕΚ) αριθ. 1122/2009 και τον κανονισμό (ΕΕ) αριθ. 65/2011 όσον αφορά τη μείωση των ποσών της ενίσχυσης λόγω εκπρόθεσμης υποβολής των ενιαίων αιτήσεων σχετικά με την ηπειρωτική Πορτογαλία για το 2011

text:
               5.8.2011

               EL

               Επίσημη Εφημερίδα της Ευρωπαϊκής Ένωσης

               L 202/34

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 780/2011 ΤΗΣ ΕΠΙΤΡΟΠΉΣ
   της 4ης Αυγούστου 2011
   για παρέκκλιση από τον κανονισμό (ΕΚ) αριθ. 1122/2009 και τον κανονισμό (ΕΕ) αριθ. 65/2011 όσον αφορά τη μείωση των ποσών της ενίσχυσης λόγω εκπρόθεσμης υποβολής των ενιαίων αιτήσεων σχετικά με την ηπειρωτική Πορτογαλία για το 2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 91,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (2) και ιδίως το άρθρο 142 στοιχείο γ),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (3) προβλέπει, στο άρθρο 23 παράγραφος 1, την εφαρμογή μειώσεων σε περίπτωση εκπρόθεσμης υποβολής της αίτησης ενίσχυσης καθώς και των εγγράφων, των συμβάσεων ή των δηλώσεων βάσει των οποίων καθορίζεται η επιλεξιμότητα για την ενίσχυση.

               (2)

               Σύμφωνα με τα άρθρο 8 παράγραφος 3 του κανονισμού (ΕΕ) αριθ. 65/2011 της Επιτροπής, της 27ης Ιανουαρίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1698/2005 του Συμβουλίου όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης (4), τα άρθρα 22 και 23 του κανονισμού (ΕΚ) αριθ. 1122/2009 εφαρμόζονται τηρουμένων των αναλογιών στις αιτήσεις πληρωμής βάσει του κανονισμού (ΕΕ) αριθ. 65/2011 μέρος II τίτλος I.

               (3)

               Δυνάμει του άρθρου 19 παράγραφος 3 του κανονισμού (ΕΚ) αριθ. 73/2009, η Πορτογαλία έχει θέσει σε εφαρμογή σύστημα ενιαίας αίτησης ενίσχυσης που καλύπτει περισσότερα του ενός καθεστώτα στήριξης. Πιο συγκεκριμένα, η ενιαία αίτηση καλύπτει τις αιτήσεις για το καθεστώς ενιαίας ενίσχυσης βάσει του τίτλου III του κανονισμού (ΕΚ) αριθ. 73/2009, τις αιτήσεις πριμοδότησης για τις προβατίνες και τις αίγες σύμφωνα με το άρθρο 35 του κανονισμού (ΕΚ) αριθ. 1121/2009, της 29ης Οκτωβρίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 73/2009 όσον αφορά τα καθεστώτα στήριξης για τους γεωργούς που προβλέπονται στους τίτλους IV και V (5), καθώς και ορισμένες αιτήσεις για ενισχύσεις που χορηγούνται βάσει του κανονισμού (ΕΚ) αριθ. 1698/2005.

               (4)

               Σύμφωνα με το άρθρο 11 παράγραφος 2 του κανονισμού (ΕΚ) αριθ. 1122/2009 και το άρθρο 8 παράγραφος 1 του κανονισμού (ΕΕ) αριθ. 65/2011, η Πορτογαλία έχει καθορίσει την 15η Μαΐου του έτους υποβολής αίτησης ως καταληκτική ημερομηνία για την υποβολή ενιαίων αιτήσεων για το 2011. Όσον αφορά τις ενιαίες αιτήσεις που περιλαμβάνουν αίτηση πριμοδότησης για προβατίνες και αίγες, η Πορτογαλία καθόρισε, σύμφωνα με το άρθρο 35 παράγραφος 2 του κανονισμού (ΕΚ) αριθ. 1121/2009, την 30ή Απριλίου του έτους υποβολής αιτήσεων ως καταληκτική ημερομηνία για την υποβολή αιτήσεων πριμοδότησης για τις προβατίνες και τις αίγες για το 2011.

               (5)

               Σύμφωνα με το άρθρο 22 του κανονισμού (ΕΚ) αριθ. 1122/2009, όταν η λήξη της προθεσμίας για την υποβολή αίτησης ενίσχυσης ή δικαιολογητικών εγγράφων, συμβάσεων ή δηλώσεων βάσει του κανονισμού (ΕΚ) αριθ. 1122/2009 μέρος II τίτλος II συμπίπτει με αργία, Σάββατο ή Κυριακή, τότε θεωρείται ότι η προθεσμία λήγει την πρώτη επόμενη εργάσιμη ημέρα. Ως εκ τούτου, το 2011 οι ενιαίες αιτήσεις υποβάλλονται το αργότερο έως τις 16 Μαΐου 2011, δηλαδή την πρώτη εργάσιμη ημέρα μετά τις 15 Μαΐου 2011. Ειδικότερα όσον αφορά τις ενιαίες αιτήσεις που περιλαμβάνουν αίτηση πριμοδότησης για προβατίνες και αίγες, οι αιτήσεις αυτές υποβάλλονται το αργότερο έως τις 2 Μαΐου 2011, δηλαδή την πρώτη εργάσιμη ημέρα μετά τις 30 Απριλίου 2011.

               (6)

               Σύμφωνα με το άρθρο 6 του κανονισμού (ΕΚ) αριθ. 1122/2009 τα κράτη μέλη εξασφαλίζουν την αξιόπιστη αναγνώριση των αγροτεμαχίων και απαιτούν να συνοδεύεται η ενιαία αίτηση από έγγραφα αναγνώρισης των αγροτεμαχίων με στόχο τη διευκόλυνση της εφαρμογής του συστήματος ελέγχου.

               (7)

               Σε απάντηση στις ελλείψεις που σχετίζονται με την αναγνώριση των αγροτεμαχίων, οι οποίες έχουν κατ’ επανάληψη διαπιστωθεί στο παρελθόν, η Πορτογαλία έθεσε σε εφαρμογή «σχέδιο δράσης» σε συνεργασία με την Επιτροπή. Η δέσμευση αυτή περιλαμβάνει, ιδίως, την επικαιροποίηση του συστήματος αναγνώρισης αγροτεμαχίων (ΣΑΑ) στην Πορτογαλία.

               (8)

               Στο πλαίσιο της εφαρμογής των εν λόγω δεσμεύσεων, η Πορτογαλία αύξησε τη διοικητική της ικανότητα για την παραλαβή των αιτήσεων ενίσχυσης και, σε σύγκριση με το 2010, η παραλαβή των αιτήσεων ενίσχυσης ξεκινά νωρίτερα, την 1η Φεβρουαρίου 2011.

               (9)

               Ωστόσο, η Πορτογαλία αντιμετώπισε ιδιαίτερα προβλήματα στη διαχείριση των ενιαίων ενισχύσεων για το 2011 όσον αφορά την ηπειρωτική Πορτογαλία. Πιο συγκεκριμένα, λόγω της καθυστερημένης ολοκλήρωσης της φωτοερμηνείας των 1 800 000 αγροτεμαχίων από εξωτερικό ανάδοχο, το ΣΑΑ δεν ήταν δυνατόν να επικαιροποιηθεί σύμφωνα με το προβλεπόμενο χρονοδιάγραμμα. Για τον λόγο αυτό, οι γεωργοί δεν μπόρεσαν να λάβουν τις επικαιροποιημένες πληροφορίες σχετικά με τα αγροτεμάχια πριν από τις 21 Φεβρουαρίου 2011.

               (10)

               Δεδομένης της υφιστάμενης τεχνικής ικανότητας στην Πορτογαλία, η οποία είχε ήδη ενισχυθεί με την προοπτική της εφαρμογής του «σχεδίου δράσης», η κατάσταση αυτή έχει επηρεάσει την ικανότητα των αιτούντων όσον αφορά την υποβολή των αιτήσεων ενιαίας ενίσχυσης για την ηπειρωτική Πορτογαλία εντός των χρονικών ορίων που προβλέπονται στο άρθρο 11 παράγραφος 2 του κανονισμού (ΕΚ) αριθ. 1122/2009 και στο άρθρο 35 παράγραφος 2 του κανονισμού (ΕΚ) αριθ. 1121/2009.

               (11)

               Οι δυσκολίες αυτές ενισχύονται από το γεγονός ότι η διαδικασία υποβολής αίτησης στην Πορτογαλία είναι ιδιαίτερα χρονοβόρα λόγω των διορθώσεων των ορίων των αγροτεμαχίων αναφοράς, τα οποία πρέπει να ελέγχουν προσεκτικά οι γεωργοί μετά την επικαιροποίηση του ΣΑΑ. Η τήρηση των προθεσμιών της 16ης Μαΐου 2011, και της 2ας Μαΐου 2011, αντίστοιχα, είναι επομένως ιδιαίτερα δυσχερής, δεδομένου του γενικού πλαισίου του «σχεδίου δράσης» και των δεσμεύσεων που ανέλαβε η Πορτογαλία για τη βελτίωση του ολοκληρωμένου συστήματος διαχείρισης και ελέγχου.

               (12)

               Συνεπώς, είναι σκόπιμο να μην εφαρμοστούν οι μειώσεις που προβλέπονται στον κανονισμό (ΕΚ) αριθ. 1122/2009 λόγω εκπρόθεσμης υποβολής των ενιαίων αιτήσεων όσον αφορά τους γεωργούς που δημιούργησαν τις ενιαίες αιτήσεις τους για την ηπειρωτική Πορτογαλία στο ηλεκτρονικό σύστημα υποβολής αιτήσεων το αργότερο στις 16 Μαΐου 2011 ή, στην περίπτωση της πριμοδότησης για τις προβατίνες και τις αίγες, το αργότερο στις 2 Μαΐου 2011 και οι οποίοι στη συνέχεια ολοκλήρωσαν και υπέβαλαν την αίτησή τους το αργότερο 14 ημερολογιακές ημέρες μετά τις 16 Μαΐου 2011 ή τις 2 Μαΐου 2011, αντίστοιχα.

               (13)

               Ομοίως, κατά παρέκκλιση του άρθρου 8 παράγραφος 3 του κανονισμού (ΕΕ) αριθ. 65/2011 και όσον αφορά τις αιτήσεις πληρωμής για την ηπειρωτική Πορτογαλία βάσει του κανονισμού (ΕΕ) αριθ. 65/2011 μέρος II τίτλος I, είναι σκόπιμο να μην εφαρμοστούν μειώσεις λόγω εκπρόθεσμης υποβολής των ενιαίων αιτήσεων που δημιουργήθηκαν στο ηλεκτρονικό σύστημα υποβολής αιτήσεων το αργότερο μέχρι τις 16 Μαΐου 2011 και ολοκληρώθηκαν και υποβλήθηκαν το αργότερο 14 ημερολογιακές ημέρες μετά τις 16 Μαΐου 2011.

               (14)

               Καθώς οι προτεινόμενες παρεκκλίσεις καλύπτουν τις ενιαίες αιτήσεις οι οποίες υποβλήθηκαν για το έτος υποβολής αιτήσεων 2011, κρίνεται σκόπιμο ο παρών κανονισμός να εφαρμοστεί αναδρομικά.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αγροτικής ανάπτυξης και της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Κατά παρέκκλιση του άρθρου 23 παράγραφος 1 του κανονισμού (ΕΚ) αριθ. 1122/2009, όσον αφορά το έτος υποβολής αιτήσεων 2011, δεν εφαρμόζονται μειώσεις λόγω της εκπρόθεσμης υποβολής των ενιαίων αιτήσεων όσον αφορά τους γεωργούς που δημιούργησαν τις ενιαίες αιτήσεις τους για την ηπειρωτική Πορτογαλία στο ηλεκτρονικό σύστημα υποβολής αιτήσεων, το αργότερο μέχρι τις 16 Μαΐου 2011 και οι οποίοι ολοκλήρωσαν και υπέβαλαν τις αιτήσεις τους το αργότερο 14 ημερολογιακές ημέρες μετά τις 16 Μαΐου 2011.
   2.   Κατά παρέκκλιση του άρθρου 23 παράγραφος 1 του κανονισμού (ΕΚ) αριθ. 1122/2009, στις περιπτώσεις στις οποίες οι ενιαίες αιτήσεις για το 2011 περιλαμβάνουν αίτηση πριμοδότησης για προβατίνες και αίγες, δεν εφαρμόζονται μειώσεις λόγω εκπρόθεσμης υποβολής των ενιαίων αιτήσεων όσον αφορά την πριμοδότηση αυτή για τους γεωργούς που δημιούργησαν τις ενιαίες αιτήσεις τους για την ηπειρωτική Πορτογαλία στο ηλεκτρονικό σύστημα υποβολής αιτήσεων το αργότερο έως τις 2 Μαΐου 2011 και οι οποίοι ολοκλήρωσαν και υπέβαλαν τις αιτήσεις τους το αργότερο 14 ημερολογιακές ημέρες μετά τις 2 Μαΐου 2011.
   Άρθρο 2
   Κατά παρέκκλιση του άρθρου 8 παράγραφος 3 του κανονισμού (ΕΕ) αριθ. 65/2011, όσον αφορά το έτος υποβολής αιτήσεων 2011, δεν εφαρμόζονται οι μειώσεις που προβλέπονται στο άρθρο 23 παράγραφος 1 του κανονισμού (ΕΚ) αριθ. 1122/2009 όσον αφορά τις αιτήσεις πληρωμής για την ηπειρωτική Πορτογαλία βάσει του κανονισμού (ΕΕ) αριθ. 65/2011 μέρος II τίτλος I λόγω εκπρόθεσμης υποβολής των ενιαίων αιτήσεων αν οι αιτήσεις αυτές δημιουργήθηκαν στο ηλεκτρονικό σύστημα υποβολής αιτήσεων το αργότερο στις 16 Μαΐου 2011 και ολοκληρώθηκαν και υποβλήθηκαν το αργότερο 14 ημερολογιακές ημέρες μετά τις 16 Μαΐου 2011.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 277 της 21.10.2005, σ. 1.

      (2)  ΕΕ L 30 της 31.1.2009, σ. 16.

      (3)  ΕΕ L 316 της 2.12.2009, σ. 65.

      (4)  ΕΕ L 25 της 28.1.2011, σ. 8.

      (5)  ΕΕ L 316 της 2.12.2009, σ. 27.


title: Εκτελεστικός κανονισμός (ΕΕ) 2015/269 της Επιτροπής, της 13ης Φεβρουαρίου 2015 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Carnikavas nēģi (ΠΓΕ)]

text:
               20.2.2015

               EL

               Επίσημη Εφημερίδα της Ευρωπαϊκής Ένωσης

               L 47/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/269 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Carnikavas nēģi (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση για την καταχώριση της ονομασίας «Carnikavas nēģi» που υπέβαλε η Λετονία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Carnikavas nēģi» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Carnikavas nēģi» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.7. «Νωπά ψάρια, μαλάκια και μαλακόστρακα και προϊόντα αυτών» του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 336 της 26.9.2014, σ. 27.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1116/2011 της Επιτροπής, της 31ης Οκτωβρίου 2011 , για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών

text:
               8.11.2011

               EL

               Επίσημη Εφημερίδα της Ευρωπαϊκής Ένωσης

               L 289/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1116/2011 ΤΗΣ ΕΠΙΤΡΟΠΉΣ
   της 31ης Οκτωβρίου 2011
   για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2368/2002 του Συμβουλίου της 20ής Δεκεμβρίου 2002 για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1) και, ιδίως, το άρθρο 20,
   Εκτιμώντας τα ακόλουθα:

               (1)

               Κατά τη συνεδρίαση ολομέλειας του Νοεμβρίου 2010, οι συμμετέχοντες στη διαδικασία Κίμπερλυ ενέκριναν προσωρινά, με απόφαση της ολομέλειας, την προσθήκη της Σουαζιλάνδης στον κατάλογο της των συμμετεχόντων ΔΚ, υπό την προϋπόθεση ότι η έγκριση επρόκειτο να επιβεβαιωθεί με ανακοίνωση του προέδρου μετά την επίλυση ορισμένων ζητημάτων που εκκρεμούσαν.

               (2)

               Ο πρόεδρος ΔΚ επιβεβαίωσε με ανακοίνωση, στις 30 Μαΐου 2011, ότι η Σουαζιλάνδη γίνεται τώρα δεκτή ως συμμετέχων ΔΚ.

               (3)

               Το παράρτημα ΙΙ του κανονισμού (ΕΚ) αριθ. 2368/2002 πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 2368/2002 αντικαθίσταται από το κείμενο που επισυνάπτεται ως παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Οκτωβρίου 2011.

            Για την Επιτροπή

         Catherine ASHTON

            Αντιπρόεδρος

      (1)  ΕΕ L 358 της 31.12.2002, σ. 28.

      ΠΑΡΑΡΤΗΜΑ

            «ΠΑΡΑΡΤΗΜΑ ΙΙ

               Κατάλογος των συμμετεχόντων στο σύστημα πιστοποίησης της διαδικασίας Κίμπερλυ και των ορισθεισών αρμοδίων αρχών τους, όπως αναφέρονται στα άρθρα 2, 3, 8, 9, 12, 17, 18, 19 και 20

            ΑΓΚΟΛΑ

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ΑΡΜΕΝΙΑ

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  ΑΥΣΤΡΑΛΙΑ

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  ΜΠΑΓΚΛΑΝΤΕΣ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  ΛΕΥΚΟΡΩΣΙΑ

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  ΜΠΟΤΣΟΥΑΝΑ

                        Ministry of Minerals, Energy & Water Resources

                        PI Bag 0018

                        Gaborone

                        Botswana

                  ΒΡΑΖΙΛΙΑ

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brazil

                  ΚΑΝΑΔΑΣ

                        Διεθνή θέματα:

                                    Department of Foreign Affairs and International Trade

                                    Peace Building and Human Security Division

                                    Lester B Pearson Tower B - Room: B4-120

                                    125 Sussex Drive Ottawa, Ontario K1A 0G2

                                    Canada

                        Γενικές ερωτήσεις:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 9th floor

                                    Ottawa, Ontario

                                    Canada K1A 0E4

                  ΚΕΝΤΡΟΑΦΡΙΚΑΝΙΚΗ ΔΗΜΟΚΡΑΤΙΑ

                        Secrétariat Permanent du Processus de Kimberley

                        BP 26

                        Bangui

                        Central African Republic

                  ΚΙΝΑ, Λαϊκή Δημοκρατία της Κίνας

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  ΧΟΝΓΚ ΚΟΝΓΚ, Ειδική Διοικητική Περιοχή της Λαϊκής Δημοκρατίας της Κίνας

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  ΚΟΝΓΚΟ, Λαϊκή Δημοκρατία του Κονγκό

                        Centre d’Evaluation, d’Expertise et de Certification (CEEC)

                        17th floor, BCDC Tower

                        30th June Avenue

                        Kinshasa

                        Democratic Republic of Congo

                  ΚΟΝΓΚΟ, Δημοκρατία του Κονγκό

                        Bureau d’expertise, d’évaluation et de certification (BEEC)

                        Ministère des Mines, des Industries Minières et de la Géologie

                        BP 2474

                        Brazzaville

                        Republic of Congo

                  ΚΡΟΑΤΙΑ

                        Ministry of Economy, Labour and Entrepreneurship of the Republic of Croatia

                        Ulica grada Vukovara 78

                        10000 Zagreb

                        Croatia

                  ΕΥΡΩΠΑΪΚΗ ΚΟΙΝΟΤΗΤΑ

                        European Commission

                        DG External Relations/A/2

                        Rue de la Loi 170

                        B-1049 Brussels

                        Belgium

                  ΓΚΑΝΑ

                        Precious Minerals Marketing Company (Ltd.)

                        Diamond House,

                        Kinbu Road,

                        Box M. 108

                        Accra

                        Ghana

                  ΓΟΥΙΝΕΑ

                        Ministry of Mines and Geology

                        BP 2696

                        Conakry

                        Guinea

                  ΓΟΥΙΑΝΑ

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  ΙΝΔΙΑ

                        The Gem & Jewellery Export Promotion Council

                        Diamond Plaza, 5th Floor 391-A

                        Mumbai 400 004

                        India

                  ΙΝΔΟΝΗΣΙΑ

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  ΙΣΡΑΗΛ

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  ΙΑΠΩΝΙΑ

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  Δημοκρατία της ΚΟΡΕΑΣ

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  Λαϊκή δημοκρατία του ΛΑΟΣ

                        Department of Import and Export

                        Ministry of Industry and Commerce

                        Vientiane

                        Laos

                  ΛΙΒΑΝΟΣ

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  ΛΕΣΟΘΟ

                        Department of Mines and Geology

                        P.O. Box 750

                        Maseru 100

                        Lesotho

                  ΛΙΒΕΡΙΑ

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  ΜΑΛΑΙΣΙΑ

                        Ministry of International Trade and Industry

                        Trade Cooperation and Industry Coordination Section

                        Blok 10

                        Komplek Kerajaan Jalan Duta

                        50622 Kuala Lumpur

                        Malaysia

                  ΜΕΞΙΚΟ

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  ΜΑΥΡΙΚΙΟΣ

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  ΝΑΜΙΜΠΙΑ

                        Diamond Commission

                        Ministry of Mines and Energy

                        Private Bag 13297

                        Windhoek

                        Namibia

                  ΝΕΑ ΖΗΛΑΝΔΙΑ

                        Certificate Issuing authority:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Αρχή αρμόδια για εισαγωγές και εξαγωγές:

                                    New Zealand Customs Service

                                    PO Box 2218

                                    Wellington

                                    New Zealand

                  ΝΟΡΒΗΓΙΑ

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  ΡΩΣΙΚΗ ΟΜΟΣΠΟΝΔΙΑ

                        Gokhran of Russia

                        14, 1812 Goda St.

                        121170 Moscow

                        Russia

                  ΣΙΕΡΡΑ ΛΕΟΝΕ

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  ΣΙΓΚΑΠΟΥΡΗ

                        Ministry of Trade and Industry

                        100 High Street

                        #0901, The Treasury,

                        Singapore 179434

                  ΝΟΤΙΑ ΑΦΡΙΚΗ

                        South African Diamond and Precious Metals Regulator

                        SA Diamond Centre

                        240 Commissioner Street

                        Johannesburg 2000

                        South Africa

                  ΣΡΙ ΛΑΝΚΑ

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  ΣΟΥΑΖΙΛΑΝΔΗ

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ΕΛΒΕΤΙΑ

                        State Secretariat for Economic Affairs (SECO)

                        Task Force Sanctions

                        Effingerstrasse 27

                        3003 Berne

                        Switzerland

                  ΧΩΡΙΣΤΑ ΤΕΛΩΝΕΙΑΚΑ ΕΔΑΦΗ ΤΑΪΒΑΝ, PENGHU, KINMEN ΚΑΙ MATSU

                        Export/Import Administration Division

                        Bureau of Foreign Trade

                        Ministry for Economic Affairs

                        1, Hu Kou Street

                        Taipei, 100

                        Taiwan

                  ΤΑΝΖΑΝΙΑ

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  ΤΑΪΛΑΝΔΗ

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  ΤΟΓΚΟ

                        Ministry of Mine, Energy and Water

                        Head Office of Mines and Geology

                        B.P. 356

                        216, Avenue Sarakawa

                        Lomé

                        Togo

                  ΤΟΥΡΚΙΑ

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No:36

                        06510 Emek - Ankara

                        Turkey

                  Αρχή αρμόδια για εισαγωγές και εξαγωγές:

                        Istanbul Gold Exchange

                        Rıhtım Cad. No:81

                        34425 Karaköy – İstanbul

                        Turkey

                  ΟΥΚΡΑΝΙΑ

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  ΗΝΩΜΕΝΑ ΑΡΑΒΙΚΑ ΕΜΙΡΑΤΑ

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        Dubai

                        United Arab Emirates

                  ΗΝΩΜΕΝΕΣ ΠΟΛΙΤΕΙΕΣ ΑΜΕΡΙΚΗΣ

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  ΒΙΕΤΝΑΜ

                        Ministry for Industry and Trade

                        Import Export Management Department

                        54 Hai Ba Trung

                        Hanoi

                        Vietnam

                  ΖΙΜΠΑΜΠΟΥΕ

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe».


title: Εκτελεστικός κανονισμός (ΕΕ) 2017/1117 της Επιτροπής, της 22ας Ιουνίου 2017, για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2017 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας

text:
               23.6.2017

               EL

               Επίσημη Εφημερίδα της Ευρωπαϊκής Ένωσης

               L 162/44

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1117 ΤΗΣ ΕΠΙΤΡΟΠΉΣ
   της 22ας Ιουνίου 2017
   για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2017 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2015/2077 της Επιτροπής (2) ανοίχθηκαν δασμολογικές ποσοστώσεις για την εισαγωγή προϊόντων του τομέα των αυγών και των αυγοαλβουμινών, καταγωγής Ουκρανίας.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2017, για την υποπερίοδο από την 1η Ιουλίου έως τις 30 Σεπτεμβρίου 2017 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του εκτελεστικού κανονισμού (ΕΕ) 2015/2077 και οι οποίες πρέπει να προστεθούν στην υποπερίοδο από την 1η Οκτωβρίου έως τις 31 Δεκεμβρίου 2017, προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) 2015/2077 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για τα αυγά, τα προϊόντα αυγών και τις αυγοαλβουμίνες καταγωγής Ουκρανίας (ΕΕ L 302 της 19.11.2015, σ. 57).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Οκτωβρίου έως τις 31 Δεκεμβρίου 2017
                  (σε kg ισοδύναμων αυγών με κέλυφος)

                  09.4275

                  977 500

                  09.4276

                  2 250 000


title: Εκτελεστικός κανονισμός (ΕΕ) αριθ. 224/2012 της Επιτροπής, της 14ης Μαρτίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.3.2012

               EL

               Επίσημη Εφημερίδα της Ευρωπαϊκής Ένωσης

               L 75/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 224/2012 ΤΗΣ ΕΠΙΤΡΟΠΉΣ
   της 14ης Μαρτίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Μαρτίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  51,1

                  JO

                  68,6

                  MA

                  63,8

                  TN

                  88,2

                  TR

                  117,1

                  ZZ

                  77,8

                  0707 00 05

                  JO

                  183,3

                  TR

                  170,7

                  ZZ

                  177,0

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  52,1

                  TR

                  134,9

                  ZZ

                  93,5

                  0805 10 20

                  EG

                  51,3

                  IL

                  72,0

                  MA

                  59,2

                  TN

                  55,2

                  TR

                  65,7

                  ZZ

                  60,7

                  0805 50 10

                  EG

                  69,0

                  MA

                  69,1

                  TR

                  55,4

                  ZZ

                  64,5

                  0808 10 80

                  AR

                  89,5

                  BR

                  84,7

                  CA

                  121,2

                  CL

                  103,2

                  CN

                  91,7

                  MK

                  36,4

                  US

                  159,7

                  ZZ

                  98,1

                  0808 30 90

                  AR

                  95,7

                  CL

                  108,4

                  CN

                  52,9

                  ZA

                  102,9

                  ZZ

                  90,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 222/2014 της Επιτροπής, της 7ης Μαρτίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.3.2014

               EL

               Επίσημη Εφημερίδα της Ευρωπαϊκής Ένωσης

               L 69/105

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 222/2014 ΤΗΣ ΕΠΙΤΡΟΠΉΣ

   της 7ης Μαρτίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  77,7

                  TN

                  77,7

                  TR

                  99,1

                  ZZ

                  84,8

                  0707 00 05

                  EG

                  182,1

                  JO

                  182,1

                  TR

                  155,6

                  ZZ

                  173,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  44,0

                  TR

                  89,5

                  ZZ

                  66,8

                  0805 10 20

                  EG

                  54,5

                  IL

                  66,9

                  MA

                  57,1

                  TN

                  49,9

                  TR

                  56,7

                  ZZ

                  57,0

                  0805 50 10

                  TR

                  66,3

                  ZZ

                  66,3

                  0808 10 80

                  CN

                  116,1

                  MK

                  30,8

                  US

                  205,8

                  ZZ

                  117,6

                  0808 30 90

                  AR

                  105,9

                  CL

                  139,4

                  CN

                  68,3

                  TR

                  156,2

                  US

                  226,5

                  ZA

                  92,9

                  ZZ

                  131,5

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».